|  |  |  |
| --- | --- | --- |
| Aftaleparter | Denne samarbejdsaftale indgås mellem:  [*Navn på F-ACT team*]  Distriktspsykiatrien i [*by*]  [*Vejnavn og nr.*]  [*Postnr. og bynavn*]  [*Botilbuddets navn*]  [*Vejnavn og nr.*]  [*Postnr. og bynavn*] | |
| Formål | Det overordnede formål med samarbejdet er at sikre fælles retning, sammenhæng og kvalitet i forløb for beboere dem, der bor på botilbuddet. Der tilbydes behandling og støtte på botilbuddet i overensstemmelse med F-ACT modellen, hvilket bl.a. indebærer en fleksibilitet, som gør det muligt at skrue op og ned for intensiteten efter behov. Det forventes, at samarbejdet, kombineret med en tidlig indsats, kan medvirke til at understøtte recoveryprocesser hos botilbuddets beboere samt bidrage til at nedbringe antallet af indlæggelser, genindlæggelser og tvangsindlæggelser. | |
| Opgaver | F-ACT teamet og botilbuddet indgår i et gensidigt forpligtende samarbejde.  Distriktspsykiatriens hovedopgave ift. botilbuddet er   * at yde forebyggende og, ved behov jf. F-ACT modellen, fleksibel og intensiv hjælp i form af en udgående psykiatrisk behandling og støtte til beboere på botilbuddet. Evt. udredning vil oftest foregå i ambulatoriet. * at tilbyde psykiatrisk viden og sparring til og samarbejde med botilbuddets medarbejdere   Botilbuddets hovedopgave ift. distriktspsykiatrien er   * at medvirke til tæt dialog og samarbejde med medarbejdere fra distriktspsykiatrien om og med beboere med behov for indsatser på tværs af sektorer   Distriktspsykiatri og botilbud har i fællesskab en koordinerende funktion ift. at sikre kvalitet og sammenhæng i beboernes forløb. Den koordinerende indsatsplan (KIP) er det primære redskab ift. samarbejdet på tværs. Arbejdet med KIP skal være med til at sikre at alle relevante parter, som f.eks. myndighed og pårørende, inddrages. | |
| Målgruppe | Samarbejdet vedrører beboere, der er visiteret til et behandlingsforløb i Psykiatrien Region Sjælland. | |
| Samarbejde på forløbsniveau | Distriktspsykiatrien leverer overordnet set følgende ydelser til botilbuddet:   * Distriktspsykiatrien er fast til stede på botilbuddet [*angiv hyppighed, fx hver anden uge*]. Den faste tilstedeværelse danner grundlag for samarbejdet både med de enkelte beboere og med personalet. Som udgangspunkt deltager kontaktperson på botilbud i alle samtaler, men det afstemmes konkret i det enkelte forløb mellem beboer, medarbejder i distriktspsykiatri og kontaktperson på botilbud. Hvis det i det konkrete forløb, f.eks. af hensyn til behandlingsrelationen og psykoterapeutiske forløb, giver bedst mening, kan samtaler gennemføres uden at kontaktperson fra botilbuddet er til stede. Når det giver mening, og der er samtykke til det fra beboeren, kan pårørende, rusmiddelbehandler eller andre relevante samarbejdspartnere evt. også deltage. Hvis det fra beboerens, botilbuddets eller fra distriktspsykiatriens side vurderes, at der er en sikkerhedsmæssig risiko ved mødet, skal kontaktpersonen (eller evt. anden medarbejder med god kontakt til beboeren) deltage i ethvert møde mellem distriktspsykiatrien og beboeren * Foruden den faste tilstedeværelse (se ovenfor) har distriktspsykiatrien mulighed for hyppigere kontakt til enkelte beboere med et intensiveret behandlings-/støttebehov, i overensstemmelse med F-ACT modellen. * Distriktspsykiatriens medarbejdere yder sparring og er tilgængelige for personalet på botilbuddene ved at * være tilgængelige både ved fysisk tilstedeværelse og evt. kontakt på mail, telefon og videoløsning (omfang og form aftales konkret med det enkelte botilbud) * yde faglig sparring til medarbejderne på botilbuddet * [*evt. deltage i botilbuddets morgenmøder*]   Botilbuddet forpligter sig til   * at kontaktpersoner på botilbuddet så vidt muligt deltager, når medarbejdere fra distriktspsykiatrien har samtaler med beboere * så vidt muligt at besøge beboere under indlæggelser i psykiatrien * [*evt. aftale om mandagsmail med status på borgere med behov for samtale ifm. distriktspsykiatriens faste besøg på botilbuddet*]’   Distriktspsykiatrien og botilbuddet forpligter sig til i fællesskab at have et delt ansvar ift. at opstarte og varetage forløb med koordinerende indsatsplan (KIP) i komplekse forløb med et stort koordineringsbehov. Det fælles koordineringsansvar afstemmes på forløbsniveau mellem parterne. | |
| Samarbejde på ledelsesniveau | Der etableres en samarbejdsstruktur med faste samarbejdsmøder mellem botilbuddets ledelse og distriktspsykiatriens afsnitsledelse. Samarbejdsmøderne afholdes som udgangspunkt [*interval angives*]. | |
| Behandling af  personoplysninger | Gældende retningslinjer vedr. tavshedspligt og samtykke følges. | |
| Kontaktoplysninger |  | |
| Varighed | Aftalen indgås for en kortere eller længerevarende periode, hvor en fast tilstedeværelse kan være med til at sikre øget stabilitet og styrkede samarbejdsrelationer. Distriktspsykiatri og botilbud indgår aftale om varighed. | |
| Underskrifter:  Dato: xx.xx.20xx  For Distriktspsykiatrien i [*Bynavn*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Dato: xx.xx.20xx  For [*Botilbuddets navn*]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |